Andrew Copp

Andrew Copp (sündinud 8. juulil 1994 Ann Arboris Michiganis) on USA jäähokimängija, kes mängib keskründajana NHL-i klubis Detroit Red Wings.

Aastatel 2012–2015 mängis Copp Michigani Ülikooli jäähokimeeskonnas.

2013. aastal valis Winnipeg Jets ta NHL-i draftis 104. valikuna. 2015. aasta märtsis sõlmis ta Jetsiga kolmeaastase lepingu. NHL-is debüteeris ta Jetsi meeskonnas 11. aprillil 2015 mängus Calgary Flamesi vastu. Jetsi põhikoosseisu on ta kuulunud alates järgmisest hooajast. Esimese värava lõi ta NHL-is 31. oktoobril 2015 mängus Columbus Blue Jacketsi vastu. 24. märtsil 2021 tegi ta mängus Vancouver Canucksi vastu oma esimese kübaratriki NHL-is (kokku lõi ta selles mängus neli väravat). "Andrew Copp constantly pushing for more as Jets continue to climb". sportsnet.ca. 25.3.2021. Vaadatud 21.10.2021 Hooaeg 2020–21 oli ühtlasi tema senise NHL-i karjääri kõige resultatiivsem (15 + 24).

2022. aasta märtsis kaubeldi Copp Jetsist New York Rangersisse."Rangers Acquire Andrew Copp". nhl.com. 21.3.2022. Vaadatud 4.4.2022

2022. aasta juulis sõlmis Copp viieaastase lepingu Detroit Red Wingsiga.

2012. aastal tuli Copp USA kuni 18-aastaste koondisega omavanuste maailmameistriks. USA jäähokikoondise koosseisus osales ta 2017. aasta maailmameistrivõistlustel.

 Viited 

 Välislingid 
 Andrew Copp NHL.com lehel
 Andrew Copp hockeydb.com lehel

Kategooria:Ameerika Ühendriikide jäähokimängijad
Kategooria:Winnipeg Jetsi mängijad
Kategooria:New York Rangersi mängijad
Kategooria:Detroit Red Wingsi mängijad
Kategooria:Sündinud 1994